‘ইউক্রেনের পাশে আছি’, জেলেনস্কিকে পূর্ণ সমর্থনের আশ্বাস ব্রিটিশ প্রধানমন্ত্রী স্টার্মারের

লণ্ডন: ইউক্রেনের (Ukraine) পাশে আগের মতোই সব সাহায্যের ডালি নিয়ে ব্রিটিশ প্রধানমন্ত্রী কিয়ের স্টার্মার (British Prime Minister Kier Sturmer) । ২২৬ কোটি পাউন্ড মূল্যের বিশাল ঋণ পাবে ইউক্রেন। এই অর্থে ইউক্রেন কিনতে পারবে যুদ্ধ সরঞ্জাম। রাশিয়ার (Russia) দখল করা সম্পত্তি বেচে এই ঋণ চোকাবে ইউক্রেন। আজ রবিবার লন্ডনে বসছে ইউরোপীয় মেগা বৈঠক।

ইয়োরোপীয় (European) দেশগুলোর রাষ্টপ্রধানরা অনেকেই আসতে পারেন বৈঠকে। বৈঠকে ইউক্রেনের প্রতি চলতি সমর্থন চালিয়ে যাবার ঘোষণা হতে পারে। তবে NATO প্রধানের বেসুরো উক্তিতে চিন্তার ভাঁজ জেলেনেস্কির কপালে।

আরও পড়ুন: ট্রাম্প-জেলেনস্কি বৈঠক ব্যর্থ, এবার কোন পথে ইউক্রেন

স্টারমার জানিয়েছেন, ইউক্রেনের সার্বভৌমত্ব ও নিরাপত্তার ভিত্তিতে স্থায়ী শান্তির পথ খুঁজে পেতেও চেষ্টা করছেন তিনি। এদিকে, যুদ্ধ শুরুর পর থেকে ইউক্রেনের প্রতি ব্রিটেনের সমর্থনের জন্য কৃতজ্ঞতা জানান জেলেনস্কি। শনিবার লন্ডন সফররত ইউক্রেনের প্রেসিডেন্ট ভলোদিমির জেলেনস্কির (President Ukraine Volodymyr Zelensky) সঙ্গে বৈঠকে ফের পাশে থাকার বার্তা দেন তিনি।

ব্রিটিশ সরকারের অনুরোধে রাজা তৃতীয় চার্লসের সঙ্গে দেখা করবেন জেলেনস্কি। এদিনই স্টার্মারের নেতৃত্বে ইউরোপীয় নেতাদের জরুরি শীর্ষ সম্মেলনের কথা রয়েছে। এখানে রাশিয়া-ইউক্রেন যুদ্ধ বন্ধ ও ইউরোপীয় প্রতিরক্ষা নিয়ে আলোচনা হবে।

ব্রিটিশ প্রধানমন্ত্রী জেলেনস্কিকে উদ্দেশ্য করে বলেন, ব্রিটেন জুড়ে তার পূর্ণ সমর্থন রয়েছে। যতদিন সময় লাগবে আপনার ও গোটা ইউক্রেনের পাশে আছি।

স্টার্মার আরও বলেন, আপনাকে স্বাগত জানাতে ব্রিটেনের মানুষ রাস্তার দুপাশে সারিবদ্ধ ভাবে দাঁড়িয়েছিল। এর থেকেই বোঝা যায় ব্রিটেনের মানুষ আপনাকে কতটা চায়, ভালোবাসে।

জেলেনস্কি ব্রিটেনের প্রতি কৃতজ্ঞতা জানিয়ে বলেছেন, আমি আমি খুবই খুশি যে ব্রিটেনের রাজা আমার সঙ্গে সাক্ষাৎ করবেন। স্টার্মার এত ভালো একটি শীর্ষ সম্মেলনের আয়োজন করেছে। ইউক্রেন এমন অংশীদার পেয়ে গর্বিত।

সূত্রের খবর, রাজা চার্লসের সঙ্গে জেলেনস্কির সাক্ষাৎ অনুষ্ঠিত হবে পূর্ব ইংল্যান্ডে রাজার স্যান্ড্রিংহাম এস্টেটে।